Tagħrif mill-Arkivista L-Għaqda Każin Banda San Filep issellem lil Dun Luret Callus f'għeluq il-50 sena minn mewtu Rev. Loreto Callus twieled Ħaż-Żebbuġ fit-3 ta' Marzu 1897, minn Paul Callus u Theodora mwielda Vella. Huwa tgħammed l-għada fil-Parroċċa ta' San Filep ġewwa Ħaż-Żebbuġ. Loreto ħa l-ewwel edukazzjoni fl-iskola primarja tal-Gvern u wara mar is- Seminarju tal-Imdina fejn kompla l-istudji tiegħu għal saċerdot. Dun Luriet kellu żewġ ħutu oħra saċerdoti u t-tnejn kienu patrijiet Dumnikani — Patri Danjel u Patri Ugo. Patri Danjel Callus kien Professur tal-Iskrittura qabel il-Professur Pietru Pawl Savdon iżda mbagħad mar l-Ingilterra fl-Università ta' Oxford u baqa' hemm ħajtu kollha. Hemmhekk laħaq Professur tal-Istorja tal-Filosofija Medjevali u kien awtorità fis-suġġett. Patri Ugo Callus kien magħruf bħala wieħed mill-aħjar predikaturi ta' Malta. Dun Luriet kellu ħuh ieħor, Gaetano, li kien negozjant tad-drappijiet u kien miżżewweġ lil Emv u kellhom tlett itfal. Fil-21 ta' Mejju 1921, Dun Loreto Callus laħaq sud-djaknu u fit-23 ta' Lulju 1922, ġie ordnat saċerdot u qaddes l-ewwel quddiesa fil-parroċċa ta' Ħaż-Żebbuġ. Wara ftit taż- żmien, l-Isqof Dom Mauro Caruana nnominah Viċi-Arċipriet ta' dan ir-raħal. Meta fl-1948 l-Arċipriet Pawlinu Galea spiċċa minn Ħaż- Żebbuġ u mar il-Mosta, ħafna nies ħajru lil Dun Luriet japplika biex isir Arċipriet tar-raħal tagħna. Iżda għal xi raġuni, inħatar Arċipriet Dun Lawrenz Zammit mill-Birgu. Xi partitarji tal-Każin Banda San Filep bdew jipprotestaw quddiemu billi bdew jgħidu li huma mhux lilu xtaqu, imma lil Dun Luriet. Iżda l-kumitat tal-Każin malajr sewwa din il-biċċa billi delegazzjoni marret għand l-Arċipriet elett u qaltlu li l-partitarji ma kellhom xejn kontra tiegħu, iżda dak li sar kien biss minħabba l-istima kbira li n-nies kellhom lejn Dun Luriet. Għal ħafna snin Dun Luriet kien il-qassis l-aktar magħruf u l-aktar maħbub fir-raħal. Dan għaliex għal Dun Luret Callus Għaqda Każin Banda San Filep AD 1851 madwar ħamsa u tletin sena huwa dam iservi bħala Viċi- Arċipriet u anke kellu ħafna kwalitajiet sbieħ, speċjalment iż-żelu għall-erwieħ. Huwa baqa' msemmi b'mod speċjali għall-assistenza tiegħu mal- morda, l-aktar meta jaslu biex imutu. Dun Luriet ġieli dam sigħat sħaħ u anke ġranet jassisti lil dawn il-moribondi biex: jgħinhom jgħaddu l-aħħar sigħat tal-agunija u jqarribhom lejn il-Mulej. Fi żmien Dun Luriet, il- vjatku tal-moribondi kien jittieħed f'forma ta' proċessjoni solenni bħalma kiteb il-Poeta Nazzjonali Dun Karm Psaila fil-poeżija Il-Vjatku. Kull filgħodu, għall-ħabta tas-sitta u nofs, kont tara lil Dun Luriet għaddej bil-vjatku privat biex iqarben lill-morda li ma kinux jistgħu jmorru l-knisja. Meta jkun se joħroġ il-vjatku għal xi moribond, is-sagristan kien idoqq il-qanpiena l-kbira tal- Knisja Arċipretali tliet tokki għal xi ħmistax-il darba għan-nies komuni. Meta l-moribond ikun qassis, kien idoqq ħames tokki. Il-vjatku ħafna drabi kien joħroġ matul il-lejl kif ukoll bi nhar, fis-sajf u fix-xitwa, bnazzi jew maltemp. Matul it-triq kien jitkanta l-Miserere (Salm Numru 51 ta' David) hu u sejjer, u t-Te Deum hu u ġej mingħand il-moribond bħala ringrazzjament. Wara l-kant kien jingħad ir-Rużarju u kif il-purċissjoni tal-vjatku tidħol fil- Knisja, kienet tingħata l-Barka Sagramentali. Ħafna drabi quddiem il-bieb ta' barra tal-moribond u fit-triq kienu jferrxu l-weraq tas- siġar tal-larinġ jew tal-lumi. Minn fejn kien jgħaddi l-vjatku matul il-lejl, in-nies kienu jixegħlu l-lampi tal-pitrolju fit-tieqa jew fuq l-għatba tal-bieb ta' barra tad-djar, u min ikollu gallerija kien jixgħel il-fanal ta' taħtha. Meta l-qassis kien jidħol fid-dar biex iqarben il- moribond u jagħmillu l-Griżma tal-Morda, in-nies li kienu jakkumpanjaw il-vjatku kienu jitolbu r-reċita tal-litanija u joqogħdu għarkopptejhom. Ta' min isemmi li waqt il-purċissjoni tal-vjatku, in-nisa kienu jattendu sal-Ave Maria ta' filgħaxija imma l-irġiel kienu jibqgħu matul il-lejl kollu. F'dawk iż-żminijiet it-toroq kienu mingħajr asfalt allura kull min kien jieħu sehem fil-purċissjoni tal-vjatku fil-jiem tal-maltemp kien ikollu jimxi u jgħaffeġ fl- ilma u t-tajn. Fi żmien il-gwerra, in-numru tal-morda kien żdied ħafna u l-purċissjoni tal- vjatku kont taraha f'kull ħin. Fil-fatt, l-awtoritajiet kienu taw steel helmet lil Dun Luriet biex ikun jista' jkompli jaqdi d-dmirijiet tiegħu. Għall-ħabta tal-1938, inqala' aċċident waqt li kienet għaddejja l-purċissjoni solenni tal- vjatku fil-pjazza. Dan għaliex sewwieq ta' karozza kien se jibqa' dieħel fuq in-nies li kienu qegħdin jieħdu sehem fil-purċissjoni. Meta Dun Luriet ra li kienet se tinqala' traġedja, beda jgħajjat kemm jiflaħ biex ix-xufier jieqaf. Uħud min-nies li naf li kienu jieħdu sehem mal- purċissjoni tal-vjatku kienu Karmenu Galea bil-bandiera; Tarcisio Mifsud li kien abbati, kien ikun ħdejh idoqq il-qanpiena ż-żgħira; Ġanni Zammit, John M. Cutajar, Philip Agius, Peter Micallef, Ġużeppi Bugeja, Pawlu Axiaq, John Borg u Matti Attard kienu jżommu Il-preżentazzjoni tax-xabla tal-unur lil Lord Gort fl-1944 Għaqda Każin Banda San Filep AD 1851 l-fanali; Carmelo Chircop kien iżomm is-sasla tal-ilma mbierek; Leone Chircop bil-ġilandra; Joe Axiaq bl-umbrella; Joe Borg biċ- ċensier u naturalment Dun Luriet bis-Sagrament. Kien ikun hemm ukoll erba' lanterni merfugħin mill-abbatini u ħafna nies oħrajn. Membru ieħor li kien jieħu sehem mal-purċissjoni tal-vjatku b'mod regolari kien Ġanni Dimech magħruf bħala l- Papa. Darba Dun Luriet qallu ' Alla jrid jiftaħ il-bieb tal-Ġenna għalik għax dejjem ħadt sehem fil-purċissjoni tal-vjatkul ' Meta l-vjatku kien joħroġ għal xi qassis, il-qanpiena kienet tkun akbar, jiġifieri dik li tintuża l-Ħadd filgħodu fil-quddiesa kantata f'jum San Filep. Kien ikun hemm ukoll abbati jew fratell jerfa' s-salib, minflok l-umbrella kien ikun hemm il-baldakkin merfugħ minn erba' qassisin, u s-sagrament kien jaministrah l-Arċipriet. Kull sena, il-Ħadd ta' fuq l-Għid il-Kbir kien joħroġ il-vjatku solenni bl- istendard aħmar tas-Sagrament, bil-qanpiena l-kbira, bis-salib u bil- baldakkin. Dakinhar is-sagrament kien jaministrah ukoll l-Arċipriet, sabiex iqarben lill-morda kollha tar-raħal u hekk ikun qed jitwettaq wieħed mill-preċetti tal-knisja. Il-purċissjoni kienet iddum sejra n-nofstanhar kollu ta' filgħodu. Dun Luriet kien iżewweġ lill-maġġoranza tal-kopji Żebbuġin u kien anke jgħammed lit-trabi. F'dak iż-żmien il-festini kienu jsiru fid-djar u sintendi Dun Luriet kien jattendi wkoll għal dawn il-festini. Huwa kien il-kappillan tas-Sorijiet Franġiskani ta' Dar San Ġużepp f'Misraħ l-Isptar f'Ħaż-Żebbuġ kif ukoll terzjarju attiv ta' San Duminku. Ta' kull filgħaxija huwa kien jagħti l-Barka Sagramentali fil-Knisja Arċipretali ta' Ħaż-Żebbuġ u nhar ta' Ħamis Santi li jfakkru l-ħamsa kien jagħmel siegħa adorazzjoni fl-istess knisja. u għoxrin sena mill- — ukojl inkarigat mis-superviżjoni tal-personaġġi u tar-reffiegħa tal- ordinazzjoni saċerdotali - : NR e L: ta' Dun Luriet Callus. VAlT waqt il-purċissjoni tal-Ġimgħa l-Kbira, speċjalment tal-Vara -Kbira. Huwa kien saċerdot attiv u kien jaqdi l-missjoni tiegħu bl- akbar ħeġġa. Fi żmien il-Papa Piju XII, il-Vatikan onorah bil-midalja P.EE.P. (Pro Eclesia et Pontifice), bħala ringrazzjament tax-xogħol li kien qiegħed iwettaq, u l-Arċisqof Mikiel Gonzi ppreżentahielu. Minbarra d-devozzjoni kbira lejn l-Ewkaristja, Dun Luriet kellu wkoll devozzjoni kbira lejn San Filep u lejn il-Madonna tar-Rużarju. Dam snin twal iservi ta' prokuratur tal- Fratellanza tal-Madonna tar-Rużarju. Dan il-qassis kien ġab ħafna 'l quddiem il-festa tar- Rużarju u d-devozzjoni lejn din it-talba tal-Madonna, li tant kien iħobb'. Fil-fatt, fi żmien Dun Luriet żdied ħafna n-numru tal-fratelli. Fis-snin ħamsin kienu saru sitt gandlieri tal- fidda għall-artal tar-Rużarju bit-tħabrik tiegħu. Tnejn minnhom tħallsu minn Dun Alexander Zammit McKeon. Id-disinn ta' dawn il-gandlieri kkupjah Karmenu Chircop minn fuq gandlieri tal-injam antiki, li wkoll kienu jintużaw fuq l-artal tal-Madonna tar-Rużarju. Ta' min isemmi wkoll li Dun Alexander Zammit McKeon kien ikkompona l-Cantico tal-festa tal-Madonna tar-Rużarju u rregalah lil Dun Luriet. Ħmistax-il Sibt qabel il-festa tar-Rużarju Dun Luriet kien jiċċelebra quddiesa fuq l-artal tar-Rużarju u kien jingħad ir-Rużarju kuntemplattiv, jiġifieri kienet issir meditazzjoni dwar Għaqda Każin Banda San Filep AD 1851 kull misteru tar-Rużarju kif ukoll prietki addattati. Ġimgħa qabel il-festa kien jorganizza eżerċizzi fit-tlieta ta' wara nofsinhar għan-nisa u fis-sitta ta' filgħaxija għall-irġiel. Lejlet il-festa kien ikun hemm konfessuri barrannin għall-qrar u l-Ħadd kien jitqarben kulħadd. Filgħaxija kien isir l-għasar bil-mużika tas-Surmast Carlo Diacono u wara toħroġ il- purċissjoni bl-istatwa. Waqt din il-festa, fuq il-kampnari kienu jittellgħu żewġ bnadar ta' lewn ikħal bl-emblema rrakmata tal-Ave Maria. Fiż-żmien tal-festa, Dun Luriet kien ipoġġi qalb fuq l-artal biex il-pubbliku jitfa' l-grazzji bil-miktub fiha. Wara l-festa kien jaħraq il-karti kollha fuq iz-zuntier. Fil-5 ta' Ottubru 1947, kienet saret il-festa tal-Madonna tar- Rużarju u f'dik is sena, Dun Luriet għalaq ħamsa u għoxrin sena minn meta kien ordnat qassis. Opra li saret għall-festa tal-Madonna tar-Rużarju tas-sena 1961, kienet bradella sabiħa maħduma miż-Żebbuġi Ġanni Bonello. Iżda ġara li fl-1 ta' Ottubru 1961, waqt li kienet ħierġa l-purċissjoni bl-istatwa tal-Madonna tar-Rużarju, għal xi raġuni l-istatwa waqgħet minn fuq il-bradella. Il-biċċiet miksura tpoġġew fuq l-artal tal-Madonna taċ-Ċintura u d-deheb li kienet imlibbsa l-Madonna ġabru Karmenu Chircop. Meta Dun Luriet ra din it- traġedja, beda jibki, jolfoq, jagħti kemm jiflaħ fuq rasu u nkwieta ħafna. Din it-tbaqbieqa tagħtu ġewwa wisql Tajjeb li wieħed jgħid li minħabba l-invażjoni tal-Ġermaniżi fi żmien il-gwerra, l-Arċipriet Dun Pawlin Galea, il-prokuratur tal-Knisja Dun Salv Zammit, is-sagristan maġġur Dun Anton Galea, is-sagristani Ġużeppi Bonnici u Ġużeppi Farrugia, kif ukoll l-imgħallem Pinu Cilia magħruf bħala Ta' Xtajla, intrabtu b'ġurament biex ma jitkellmux fejn kienu ħbew l-istatwa ta' San Filep għaliex huma ħbewha fil-kantina ta' taħt is-sagristija. Sakemm saret din l-operazzjoni ħiemda, il-Viċi Arċipriet Dun Loreto Callus, mar il-Knisja sabiex iġib iż-żejt tal-Ġriżma u l-vjatku. Iżda huwa sab il-knisja magħluqa. Għalhekk dar mill-bieb ta' wara, imma għalkemm kellu ċ-ċavetta ma setax jiftaħ għax kien hemm l-istanga. Beda jħabbat b'saħħtu kollha mal-bieb iżda ma fetaħ ħadd. Għalhekk beda jgerger mat-triq u mar iġib is-Sagrament mill-Kappella tas-Sorijiet. Meta wara qal lil Dun Anton Galea li sab il- Knisja magħluqa, dan ma wieġbu xejn. Fi żmien il-gwerra, ta' kull filgħaxija hekk kif ikun se jibda jidlam, Dun Karm Psaila kien jidħol fil-Knisja Arċipretali ta' Ħaż-Żebbuġ biex jagħmel viżta lis-Sagrament u jgħid ir-Rużarju. Dak il-ħin Dun Luriet kien jieħu s-Santissmu Sagrament mill-artal maġġur u jqiegħdu ġo daħla li kien hemm fil-kuritur tas-sagristija. Il-ħsieb kien li jekk allaħares qatt tinżel bomba fuq il-knisja, is-Sagrament ma jintlaqatx. Dan għaliex il-post li qed insemmi kien xi ftit aktar sod għax kien fl-imramma tal-ħitan ħoxnin tal-knisja. Ma kienx eżattament xelter, imma dejjem kien post aktar kenni minn taħt il-koppla. Meta Dun Karm Psalia kien jara lil Dun Luriet iġorr is-Sagrament lejn dik it-toqba, kien jistħajjel lil Ġesti dieħel fix- xelter tiegħu. Dan l-episodju ġiegħel lil Dun Karm jikteb poeżija sunett'. Minn ftit wara li qaddes, Dun Loreto Callus kellu r-rwol ta' Direttur Spiritwali tal-Każin Banda San Filep. Fil-fatt, huwa kien jieħu ħsieb l-eżerċizzi tar-Randan għall-membri tal- każin kif ukoll kien iġib is-saċerdoti għall-qrar. Wara, huwa nħatar membru fil-kumitat tal- istess Għaqda. Nhar is-26 ta' Settembru 1937, saret it-tifkira tat-tieni ċentinarju mit-twelid tal-kbir patrijott Żebbuġi Dun Mikiel Xerri u f'dak iż-żmien, Dun Luriet kien ukoll membru fil-kumitat organizzativ taċ-ċerimonja ta' din it-tifkira. Dun Luriet inħatar President tal- Każin Banda San Filep bejn is-snin 1939 u 1944. F'dawn is-snin huwa baqa' jaqdi r-rwol ta' Direttur Spiritwali tal-Għaqda. Għaqda Każin Banda San Filep AD 1851 Dawn huma l-avvenimenti li seħħew matul is-snin li fihom hu serva ta' President: Dun Karm Psaila nħatar President Onorarju tal-Każin Banda San Filep u rregala kwadru b'ritratt tiegħu lill-istess Każin. Il-Gvervatur, il-Ġeneral Sir Charles Bonham Carter, żar il-Każin Banda San Filep. Inxtara l-bini tas-sede preżenti tal-Każin Banda San Filep, jiġifieri No. 12, Misraħ San Filep. Il-kuntratt sar quddiem in-Nutar Dr. George Borg Olivier. Dun Luriet Callus u s-Segretarju Paolo Zammit iffirmaw il-kuntratt. Ix-xhieda kienu Mons. Salvatore Milanesi u l-Arċipriet Pawlin Galea. Wara nkixfet lapida ta' tifkira minn Dun Luriet Callus. Il-kliem ta' fuqha nkiteb mill-President Onorarju Mons. Karm Psaila. Indaqq ukoll l-Innu tal-Banda akkumpanjat mill-kor tat-tfal, taħt id-direzzjoni ta' Mro. Sar it-tiġdid f'għeluq il-ħdax-il sena mill-konsagrazzjoni tal-każin lill-Qalb Imqaddsa ta' Ġest. Saret quddiesa kkonċelebrata minn Mons. Savatore Milanesi u l-Arċipriet Pawlin Galea. Lieutenant-General Sir William George Shedden Dobbie żar ir-raħal, lill-Arċipriet u l-Każin Banda San Filep. Il-Banda San Filep tellgħet programm mużikali fil-pjazza ta' Ħaż- Żebbuġ. Il-bini tal-każin laqa' numru ta' refuġjati tat-Tieni Gwerra Dinjija, serva bħala uffiċċju amministrattiv u anke bħala maħżen tal-għodda tal-baqquniera tax-xelters. Indaqqet ritirata f'Misraħ San Filep mill-fifri u tamburlini u wara, il-mużiċisti kellhom bibita fil-Każin Banda San Filep. Banda żgħira Ingliża għamlet programm f'Misraħ San Filep. Wara sar riċeviment fil-Każin Banda San Filep u ġiet ippreżentata tazza tal-fidda lill-Għaqda. Il-purċissjoni tal-Ġimgħa l-Kbira ma saritx iżda saret biss dawra qasira bil-Monument. Sar programm mużikali mill-Banda San Filep fil-pjazza. Sar marċ mill-Banda San Filep biex tiġi ċċelebrata r-rebħa fuq l-Italja. Sar programm mużikali mill-Banda San Filep. Ħadu sehem ukoll l-iscouts permezz ta' attività sportiva. Kellha ssir ukoll tombla iżda tħassret minħabba l-maltemp. Il-Każin Banda San Filep f'isem il-baned kollha ta' Malta u Għawdex ippreżenta xabla tal-fidda tal-unur lill-Gvernatur ta' Malta Lord John Standish Gort. Sar programm mużikali apposta, fejn il-Banda San Filep daqqet fost l-oħrajn il-marċ trijonfali mill-opra Aida ta' Giuseppe Verdi u l-marċ Sword of Honour tas-Surmast Adeodato Gatt. Il-preżentazzjoni saret mill-Prof. Philip Farrugia u Dun Luriet Callus. Inkixfet lapida kommemorattiva mal-faċċata tal-Każin Banda San Filep. Għaċ-ċerimonja tal-xabla tal-unur kien hemm preżenti l-ogħla awtoritajiet ċivili u ekkleżjastiċi, fosthom l-Arċisqof Mons. Għaqda Każin Banda San Filep AD 1851 MMMTA A Ste te tea Te eto nani Il-Kumitat tal- Għaqda Każin Banda San Filep flimkien mal- Gvernatur Lord Gort fil-Ġonna ta' San Anton, f'Marzu 1944 Mikiel Gonzi, l-Arċipriet Dun Pawlin Galea u Mons. Karm Psaila. Kien hemm ukoll Dun Alexander Zammit McKeon u s-Segretarju tal-Każin Banda San Filep Pawlu Zammit. Kien hemm ċapcip kbir u ferħ mill-folla preżenti. Ta' min isemmi li mill-Bieb De Rohan sal-pjazza, il-karozza Rolls Rovce tal-1937 li kien riekeb Lord Gort, kienet miġbuda b'ħabel miżbugħ bil-kuluri aħmar, abjad u ikħal, mill-membri tal-Każin Banda San Filep u partitarji oħrajn. 22.03.1944. e. Lord Gort stieden il-kumitat tal-Każin Banda San Filep u mistednin distinti oħra fil-Palazz ta' Sant Anton għal riċeviment. Kien l-aċċident tal-istatwa tal-Madonna tar-Rużarju li wassal lil Dun Luriet Callus fi tmiem ħajtu. Huwa kien ilu rikoverat fl-isptar San Luqa għal madwar għaxart ijiem. Wara li rċieva l-aħħar sagramenti, huwa ħalla dan il-wied tad-dmugħ fis-7 ta' Awwissu 1962, fis- sitta ta' filgħaxija, fl-għomor ta' ħamsa u sittin sena. Ġurnata qabel il-funeral, huwa tpoġġa Dun Luriet Callus impitter fil-kopletta ta' fuq in-niċċa ta' San Filep fil-kappella tal-Lunzjata għall-qima tal-poplu Żebbuġi. L-għada filgħaxija sar il-funeral u akkumpanjawh il- President, il-kumitat u l-membri tal- Każin Banda San Filep, kif ukoll il-banda taħt id-direzzjoni ta' Mro. Fit-testment Dun Luriet kiteb li t-tebut tiegħu għandu jkun tal- injam abjad, u miksi bid-drapp iswed u bil-gallun abjad, u hekk sar. Huwa jinsab jistrieħ fil-qabar tal-familja, kompartament Ċ, No. 6, fiċ-ċimiterju tal-Qalb ta' Ġesti f'Ħaż-Żebbuġ. Ta' min isemmi li l-ewwel monument li sar fiċ-ċimiterju tal-Qalb ta' Ġest hu tal- MAA A ele nel enil-feketo tanti Għaqda Każin Banda San Filep AD 1851 Il-qabar ta' Dun Loreto Callus Irħama kommemorattiva fil-Każin Banda San Filep li tagħti ġieħ lil Dun Luriet Callus qabar tal-familja Callus. Dun Luriet kien għamel dan il-monument biex iħajjar liż-Żebbuġin ikomplu jsebbħu dan iċ-ċimiterju b'dawn l-oġġetti sagri. Fl-20 ta' Ottubru 1982, is- Surmast Michael Ciantar ikkompona marċ funebru u semmieh /n Memorv of Rev. Loreto Callus. Dan il-marċ jindaqq mill-Banda San Filep meta tieħu sehem fil-purċissjoni tal- Ġimgħa l-Kbira u f'xi funeral. Il- Kunsill Lokali ta' Ħaż-Żebbuġ u l-Gvern taw ġieħ lill-qassis ħabrieki u maħbub Dun Luriet Callus għax semmew triq għalih f'Ħaż-Żebbuġ, li tinsab fiż-żona ta' Ħal Mula. Fil- festa ta' San Filep tas-sena l-oħra żżanżnet il-bandiera uffiċjali tal-Għaqda Każin Banda San Filep, li fuqha tidher l-emblema tal-kunjom Callus. Din saret bħala tifkira dejjiema ta' Dun Luriet Callus. Ta' min jgħid li fil-kopletta tan-niċċa ta' San Filep hemm impittra l-figura ta' Rev. Loreto Callus. Illum il-ġurnata, meta tistaqsi liż-Żebbuġin dwar Dun Luriet Callus, jgħidulek li meta kienu tfal, kienu jmorru jqerru għandu. Malli jgħidulu n-nuqqasijiet, hu kien iġebbdilhom widnejhom jew il-barbetti. Madankollu, kulħadd isemmi kemm kien qassis twajjeb u maħbubl Ir-residenza No.7 fi Triq id-Dejqa, fejn kien joqgħod Dun Luriet Callus Storja ta' Ħaż-Żebbuġ. Dun Karm, Il-Ħajja tal-Poeta Nazzjonali. Tagħrif ieħor inġabar mingħand Mons. Lawrenz Cachia, Dun Daniel Cardona, Dun Mario Sammut, Joe u Pawlu Axiaq, Salvatore Chetcuti, Philip Agius, Alfred Camilleri Cauchi, John M. Cutajar, Carmelo Chircop, Lorenzo Zahra, Francis Psaila, Michael Bonnici, Ġanni Zammit, Karmenu u Adreana Galea, Karmenu Borg, Ġuzeppi Buhagiar u Ninu Dimech.